Salatut elämät

**Salatut elämät** (sanotaan myös **Salkkarit**)on suomalainen televisiosarja, jota esitetään *MTV3*-kanavalla. Sarjan kuvaukset alkoivat 16. marraskuuta 1998, ja ensimmäinen jakso esitettiin 25. tammikuuta 1999. Sarjaa tuottaa *FremantleMedia Finland*.

Sarjaa piti alun perin tehdä 540 jakson verran eli vuoden 2002 alkuun asti, mutta sopimusta on jatkettu sen jälkeen useita kertoja.[2][3][4][5][6] Maaliskuussa 2021 kuvattiin sarjan 4000. jaksoa. Tammikuussa 2023 ilmoitettiin, että "sarja tulee jatkumaan vielä useita vuosia". Edellinen jatkosopimus olisi päättynyt saman vuoden keväällä.[7]

## Henkilöt

Sarjan alkuperäishahmoista nykyisessä kokoonpanossa ovat mukana Ismo ja Kalle Laitela, Ulla ja Kari Taalasmaa sekä Aki Nikkinen. Heistä ainoastaan Ismo on ollut sarjassa alusta alkaen poistumatta kertaakaan. Kalle teki paluun sarjaan kymmenen vuotta poistumisensa jälkeen päätösjaksossa 2012. Ulla poistui sarjasta ensimmäisen kerran vuonna 2007 ja kävi vuonna 2010 lyhyen vierailun, kunnes teki pysyvän paluun marraskuussa 2013. Aki teki paluun pysyvästi lokakuussa 2014, kun hänen poistumisestaan oli kulunut yli kaksitoista vuotta. Kari puolestaan on poistunut sarjasta useita kertoja vuosien varrella. Hänen viimeisin paluu oli tammikuussa 2019.

Maaliskuussa 2020 Ullan näyttelijä Maija-Liisa Peuhu joutui lopettamaan kuvaukset Suomeen levinneen koronapandemian takia, koska hän kuuluu ikänsä puolesta taudin riskiryhmään. Myös Dahlia Mustavaaran näyttelijä Inkeri Mertanen lopetti kuvaukset. Molempien hahmojen poistuminen nähtiin sarjassa syyskauden 2020 avausjakson tienoilla.

* Nykyiset henkilöt

Sarjasta lokakuussa 2013 poistunut alkuperäishahmo Seppo Taalasmaa on yksi pisimpään mukana olleista. Kolmanneksi pisimpään sarjassa oli myös alkuperäiseen kokoonpanoon kuulunut Jenni Vainio, joka menehtyi vuoden 2013 maaliskuussa. Jiri Viitamäki poistui sarjasta lokakuussa 2020, kun hän oli ollut mukana yli kymmenen vuotta.

* Poistuneet henkilöt

### **Tuotantokaudet**

* Kausi 1 (1999)
* Kausi 2 (1999-2000)
* Kausi 3 (2000-2001)
* Kausi 4 (2001-2002)
* Kausi 5 (2002-2003)
* Kausi 6 (2003-2004)
* Kausi 7 (2004-2005)
* Kausi 8 (2005-2006)
* Kausi 9 (2006-2007)
* Kausi 10 (2007-2008)
* Kausi 11 (2008-2009)
* Kausi 12 (2009-2010)
* Kausi 13 (2010-2011)
* Kausi 14 (2011-2012)
* Kausi 15 (2012-2013)
* Kausi 16 (2013-2014)
* Kausi 17 (2014-2015)
* Kausi 18 (2015-2016)
* Kausi 19 (2016-2017)
* Kausi 20 (2017-2018)
* Kausi 21 (2018-2019)
* Kausi 22 (2019-2020)
* Kausi 23 (2020-2021)
* Kausi 24 (2021-2022)
* Kausi 25 (2022-2023)

## Tapahtumapaikat

* Tapahtumapaikat

Päätapahtumapaikkana on toiminut alusta alkaen Pihlajakatu 23, jonka B-rapussa suurin osa sarjan hahmoista asuu. Todellisuudessa Pihlajakatu 23 on Helsingin Ullanlinnassa sijaitseva Huvilakatu 23, jossa sarjaa käytiin kuvaamassa vuoteen 2015 asti, jonka jälkeen ollaan siirretty talon etuosa -lavasteeseen. Huvilakadulla on käyty jälleen kuvaamassa muutaman kerran viime vuosina. Nykyisin sarjan ulkokohtauksia kuvataan Munkkiniemessä, joka sijaitsee lähellä studiota.

## Oheismateriaalit

### **Spin-offit**

Sarjan ensimmäinen spin-off -sarja Romeo & Rafael Desperados julkaistiin vuonna 2008. Tähän mennessä spin-off -sarjoja on julkaistu viisitoista ja osalle on tehty lisää tuotantokausia.

* Romeo & Rafael Desperados (2008)
* Lillukanvarsia (2010-2011)
* Tuuliranta (2011-2012, 2019)
* Young Man, Cash Man (2013)
* Young Girl, Dream Girl (2014)
* Satula (2015)
* Bikineitä ja timantteja (2016)
* Pihlajakadun tuhmat tädit (2016, 2017)
* Kämppä tyhjänä (2018, 2019)
* Pihlajasatu (2018, 2019, 2020)
* Pahainpäivä (2018)
* Soppatykkimiehet (2018)
* MC Taalasbiili (2019)
* Rantabaari (2019, 2020)
* Ullalla on asiaa (2019)

### **Elokuvat**

Sarjasta on julkaistu kaksi elokuvaa; vuonna 2012 Nightmare - Painajainen merellä ja vuonna 2014 jatko-osa Nightmare 2 - Painajainen jatkuu.

* Nightmare - Painajainen merellä (2012)
* Nightmare 2 - Painajainen jatkuu (2014)

### **Kirjat**

* Miia & Saku (2000)
* Siljan jenkkivuosi (2001)
* Kallen inttivuosi (2001)
* Aamun uudet kuviot (2001)
* Saku ja suuri suru (2002)
* Teemun tarina (2002)
* Aamu, Inka ja ihana Ilari (2003)
* Ken ja isosiskon viimeinen kesä (2003)
* Ami ja ensirakkaus (2004)
* Annika ja Amerikan unelma (2005)
* Ken ja Sauli - kaukana kotoa (2006)
* Ossi ja lumikuningatar (2007)
* Romeo ja onnentähti (2008)
* Sofia ja salaisuuksien kevät (2008)
* Salla ja haaveiden kaupunki (2009)

#### **Muut**

* Salatut (keittiö) elämät (2001)
* Salatut elämät - Päiväkirja matkasta tähtien ja tarinoiden maailmaan (2002)
* Teinistä tähdeksi - Kuinka Sarasta tuli Peppi (2009)

### **DVD:t**

Loppuvuodesta 2011 sarjan jaksoja alettiin julkaisemaan DVD-bokseissa. Neljä ensimmäistä boksia sisälsivät jaksot 1-180, jotka esitettiin alun perin vuonna 1999. Toukokuusta 2013 lähtien DVD:illä on julkaistu jaksoja, jotka ovat esitetty televisiossa vuodesta 2009 alkaen, koska sarjan alkupään jaksojen DVD-julkaisu ei ole saanut kaikkien tarvittavien osapuolten hyväksyntää. Viimeisin DVD-boksi on julkaistu vuonna 2014.

Viidennestä boksista tehtiin erikoisjulkaisu, joka sisältää lisämateriaalin *Paula & Lasse Forever*.

Helmikuussa 2014 julkaistiin DVD:nä kaikki siihen mennessä julkaistut spin-off -sarjat.

### **Muut oheismateriaalit**

Sarjasta on tehty myös Tacticin lanseeraama lautapeli vuonna 2009, jossa pelaajan tulee tietää mahdollisimman paljon sarjan hahmoista ja tapahtumista. Lautapelistä tehtiin päivitetty versio vuonna 2019.